**PRIRODA I DRUŠTVO 28.5.2020.**

Pročitajte izražajno pjesmu Vladimira Nazora *Tomislav*.

***Tomislav***

*Oružje zveči. Bijesne mrke čete.  
I Mađar bježi na brzim konjima,  
Za njim Hrvati ko zmajevi lete.  
  
Gone ga preko ravni i bregova,  
Šumama gustim, gudurama tamnim,  
Tamo do sivih Dravinih valova.  
  
Kagan je rijeku prošo, mrk je stao.  
"Junače, tko si?"* – *Na drugome brijegu  
Pobjednik mladi gromko zavikao:  
  
"Arpade, ti si vjetrina što hara,  
Ja sam ti hrašće jedro i stoljetno  
Na koje zalud vihor se obara.  
  
Ti bijesan rušiš, ja sveđ vedar zidam;  
Ti ko zvijer banu da moriš i kolješ,  
Ja od zla branim, ljute rane vidam.  
  
Za ime što me pitaš, varvarine?  
Čuvar sam vjerni ognjišta otaca,  
Lav stražar rodne rijeke i doline.  
  
Susjede, dom si na svojemu gradi,  
Zovi me zid mjedeni, plot krvavi;  
Prohtjel' se tebi jednom natrag, znadi:  
  
Tu ćeš me naći. Čekam te na Dravi."*

Odgovori usmeno na pitanja. Jesi li razumjela/o sve riječi u pjesmi? Što ti je stvaralo poteškoće dok si pjesmu čitala/čitao? Sviđa li ti se pjesma? O čemu pjesma govori? Kako zovemo takve pjesme? Sjećaš li se o čemu govore rodoljubne pjesme?

Mi ćemo danas govori o Tomislavu- prvom hrvatskom kralju.

Otvorite udžbenik Naš svijet 4 i pročitajte tekst na str. 76. i 77.

Nakon čitanja teksta riješite sljedeće zadatke. Zaokružit ćeš DA ako je tvrdnja točna. Ako je tvrdnja netočna zaokružit ćeš NE.

|  |
| --- |
| 1. Hrvatska je postala kneževina u 10. stoljeću. DA NE  2. Tomislav nije uspio poraziti mađarsku i bugarsku vojsku. DA NE  3. Hrvatska je postala kraljevinom 925. godine. DA NE  4. Petar Krešimir nije uspio proširiti granice Hrvatske. DA NE  5. Grad Šibenik podigao je kralj Petar Krešimir. DA NE  6. Kralj Zvonimir okrunio se u Kninu. DA NE  7. Bašćanska ploča je darovnica kralja Zvonimira. DA NE |

RJEŠENJA:

1. Hrvatska je postala kneževina u 10. stoljeću. DA NE

2. Tomislav nije uspio poraziti mađarsku i bugarsku vojsku. DA NE

3. Hrvatska je postala kraljevinom 925. godine. DA NE

4. Petar Krešimir nije uspio proširiti granice Hrvatske. DA NE

5. Grad Šibenik podigao je kralj Petar Krešimir. DA NE

6. Kralj Zvonimir okrunio se u Kninu. DA NE

7. Bašćanska ploča je darovnica kralja Zvonimira. DA NE

Prepišite plan ploče i riješite zadatke u radnoj bilježnici, str. 98. i 99.

**PLAN PLOČE**

**28.5.2020.**

|  |
| --- |
| **Kralj Tomislav**  - ratovao protiv Mađara i Bugara  - **925. prvi hrvatski kralj**  - ujedinio je državu i proširio je na sjever i jug  **TOMISLAV – PRVI HRVATSKI KRALJ**  7. st. 8.st. 9.st. 10. st. 11. st. 12. st. 13. st. 14. st. 15. st. 16. st. 17. st. 18. st 19. st. 20. st. 21. st.  **Kralj Zvonimir**  - stolovao je u Kninu  - snažan kralj s međunarodnim ugledom  - Bašćanska ploča – darovnica kralja Zvonimira – pisana glagoljicom  **Kralj Petar Krešimir IV**  - proširio je granice na kopnu i moru  - stolovao je u Biogradu  - podigao je grad Šibenik |